5 ongelukke, 16 dood | Netwerk24
5 ongelukke, 16 dood
02 Junie 2018 09:37
Vrydagnag was 'n bloedige een op paaie in KwaZulu-Natal en die Wes-Kaap met 16 sterftes in vyf verskillende motorongelukke.
Robert McKenzie, woordvoerder van die provinsiale nooddienste in KwaZulu-Natal, sê ses mense is op slag dood toe twee voertuie kort voor middernag op die R103 naby die Midmar-dam gebots het. Een van die voertuie het daarna aan die brand geslaan.
Ses mense is Saterdag in die vroeë oggendure dood toe hul voertuig op die N2 by Macassar naby Kaapstad omgeslaan en teen 'n muur voor 'n huis tot stilstand gekom het. Foto: Verskaf
Op die N2 by Macassar naby Kaapstad is ses mense ook almal dood toe hul voertuig omgeslaan en 'n paar keer gerol het. Dit het teen 'n muur voor 'n huis tot stilstand gekom. Al die insittendes, vier mans en twee vroue, het noodlottige beserings opgedoen. Die ongeluk het omstreeks 02:00 gebeur, sê Werner Vermaak, woordvoerder van ER24.
In nog 'n ongeluk in KwaZulu-Natal is twee mense dood en nog twee ernstig beseer in 'n ongeluk op die R617 waarin twee voertuie betrokke was.
Ook in dié provinsie op die N3 naby Tweedie is 'n vragmotorbestuurder in 'n botsing dood en op die N2 by Chesterville is 'n voetganger dood toe hy omgery is.